作者:納蘭性德
標題:風流子·秋郊射獵
內容:平原草枯矣，重陽後，黃葉樹騷騷記玉勒青絲，落花時節，曾逢拾翠，忽聽吹簫今來是、燒痕殘碧盡，霜影亂紅凋秋水映空，寒煙如織，皂雕飛處，天慘雲高人生須行樂，君知否。容易兩鬢蕭蕭自與東君作別，剗地無聊算功名何許，此身博得短衣射虎，沽酒西郊。便向夕陽影裡，倚馬揮毫